Elene Gedevanišviliová

Elene Gedevanišviliová () v ruskojazyčných zdrojoch často aj Elene Guramovna Gedevanišviliová  (* 7. január 1990, Tbilisi, ZSSR, dnes Gruzínsko) je gruzínska krasokorčuliarka. Je dvojnásobnou bronzovou medailistkou na majstrovstvách Európy (2010 2012). Je prvou gruzínskou krasokorčuliarkou, ktorá získala medailu na súťaži ISU. Vo februári 2013 bola podľa oficiálneho rebríčka ISU pätnástou najlepšou krasokorčuliarkou sveta v ženskej sólovej kategórii.

 Súkromný život 
Elene Gedevanišviliová sa narodila v rodine Gurama Gedevanišviliho a jeho manželky Maki. Maki Gedevanišviliová sprevádza dcéru po celom svete. Elene pochádza zo starého šľachtického gruzínskeho rodu, jej dedko bol knieža Dmitrij Gedevanišvili, dodnes sú hrdými nositeľmi prastarého rodového erbu. Elene má jedného mladšieho brata Dmitrija, ktorý je reprezentantom Gruzínska v alpskom lyžovaní.

 Kariéra 
Gedevanišviliová začala korčuľovať ako dvojročná, trénersky sa jej venovala od 5 rokov Tamara Andžaparidzeová v Tbilisi. Už čoskoro sa jej talent začal naplno prejavovať a vo veku 10 rokov priamo gruzínska krasokorčuliarska federácia odporučila, aby športovkyňa odišla trénovať do Moskvy, kde by mala lepšie podmienky na tréning i športový rast. V roku 2000 teda Gedevanišviliová začala trénovať v najprestížnejšom ruskom tréningovom športovom centre CSKA Moskva pod vedením Jeleny Bujanovovej (Vodorezovovej). Už vo veku 13 rokov získala titul seniorskej majsterky Gruzínska a ako štrnásťročná začala pretekať v prvých medzinárodných juniorských súťažiach.

Prvej medzinárodnej seniorskej súťaže Medzinárodnej korčuliarskej únie sa mohla Gedevanišviliová zúčastniť v sezóne 2005/2006. Debutovala na Majstrovstvách Európy 2006 vo francúzskom Lyone, kde vyvolala senzáciu predvedením najnáročnejšej kombinácie trojitý flip-trojitý toe loop v krátkom programe a celkovo obsadila piate miesto. Nasledovali Zimné olympijské hry 2006, kde skončila desiata a Majstrovstvá sveta 2006, kde skončila štrnásta.  

 Sezóna 2006/2007 
Sezónu 2006/2007 negatívne poznačil politicko-vojenský konflikt medzi Ruskom a Gruzínskom v druhej polovici roka 2006. Matke krasokorčuliarky, ktorá s ňou žila v Moskve, ruské bezpečnostné orgány zrušili víza s odôvodnením, že na ruskom území sa zdržuje nelegálne a vyhostili ju. Gedevanišviliová nechcela zostať v Rusku sama bez matky, preto sa s ňou vrátila naspäť do Gruzínska. Ocitla sa tak vo svojej vlasti bez technickej a trénerskej podpory, polovicu sezóny vôbec netrénovala a navyše ochorela na čierny kašeľ a liečenie zabralo niekoľko mesiacov. Bola nútená vynechať súťaže série „Grand Prix“ a keďže Rusko opäť odmietlo vydať jej matke víza, musela hľadať nové miesto, kde bude ďalej trénovať. Gruzínska vláda vyčlenila pre podporu krasokorčuliarky finančné prostriedky, vďaka ktorým mohla koncom roka 2006 odcestovať do krasokorčuliarskeho centra vo Wayne v USA, kde ju začala trénovať Galina Zmijevská iba tri týždne pred Majstrovstvami Európy 2007, na ktorých skončila ôsma. V novej krajine pomohla Zmijevská usadiť sa celej rodine Gedevanišviliovcov. Ako povedala Elene: „Veľmi nám pomohla, urobila pre nás všetko, keď sme prišli. Spočiatku sme dokonca bývali v jej dome.“ Neskôr si Gedevanišviliovci prenajali vlastný byt, jej štrnásťročný brat Dmitrij, alpský lyžiar, začal chodiť do školy v Lake Placid, kde okrem štúdia mohol aj trénovať.

Neúspešnú sezónu Gedevanišviliová ukončila na majstrovstvách sveta, kde skončila na 17. mieste. V apríli 2007 kvôli nezhodám odišla od trénerky Zmijevská a presťahovala sa do mesta Hackensack za novými trénermi Viktorom Kudriavcevom a Romanom Serovom. 

 Sezóny 2007/2008 a 2008/2009 
V nasledujúcich sezónach Gedevanišviliová výsledkovo upadala. Najlepším výsledkom bolo siedme miesto na Majstrovstvách Európy 2008, v roku 2009 skončila až na 25. mieste, čo bol jej najhorší výsledok na majstrovstvách Európy. Následne začala spolupracovať s novým trénerom Robinom Wagnerom, pričom hlavne pri tréningoch skokov naďalej spolupracovala aj so Serovom. Na Majstrovstvách sveta 2009 skončila na 10. mieste, čo bolo jej najlepším umiestnením v tejto súťaži.

 Sezóna 2009/2010 
V sezóne 2009/2010 sa jej podarilo dostať sa opäť na vrchol ziskom bronzovej medaily na Majstrovstvách Európy 2010. Na Zimných olympijských hrách 2010 obsadila po pokazenej voľnej jazde 14. miesto, na majstrovstvách sveta v tom istom roku skončila osemnásta.

 Sezóna 2010/2011 
V sezóne 2010/2011 absolvovala dve súťaže série „Grand Prix“, na ktorých skončila na 6. („NHK Trophy“) a 7. mieste („Skate America“). Na Majstrovstvách Európy 2011 získala 8. miesto a na Majstrovstvách sveta 2011 10. miesto.

V júli 2011 zmenila trénera a presťahovala sa do kanadského Toronta. Jej novým trénerom sa stal Brian Orser.

 Sezóna 2011/2012 
Koncom januára 2012 na Majstrovstvách Európy 2012 získala Gedevanišviliová svoj druhý bronz a na Majstrovstvách sveta 2012 obsadila po tretíkrát 10. miesto. 

 Sezóna 2012/2013 
Sezónu 2012/2013 začala na Majstrovstvách Európy 2013 v Záhrebe, kde obsadila 14. miesto.

 Programy 
náhľad|Gedevanišviliová na MS 2012
 Sezóna Krátky program Voľná jazda Exhibícia 2012–2013 Schindlerov zoznam hudba: John Williams Don Quixote (balet) hudba: Ludwig Minkus 2011–2012 Tango Jalousie hudba: Jacob Gade Fantóm opery hudba: Andrew Lloyd Webber Unusual Way hudba: Nicole Kidmanová 2010–2011 Cell Block Tango  z muzikálového filmu „Chicago“ Fantóm opery hudba: Andrew Lloyd Webber  2009–2010 Fever hudba: Davenport Carmen hudba: Andrew Lloyd Webber I Wanna Be Loved By You<small>hudba: Marilyn Monroe 2008–2009  Cabaret hudba: John Kander a Fred Ebb Don't Let Me Be Misunderstood hudba: Santa Esmeralda  Besame Muchohudba: Perez Prado  Historia de un amor hudba: Perez Prado 2007–2008 Cabaret hudba: John Kander a Fred Ebb Pretty Storyhudba: Francis Lai Malaguena <small>hudba: Ernesto Lecuona  2006–2007  Two Guitars hudba: Paul Mauriat Flamenco Fantasia 2005–2006 Granada Arménska rapsódiahudba: Ara Gevorgjan 2004–2005 The Mexican Hat Dance Ballet égyptien hudba: Alexandre Luigini 2003–2004 The Mexican Hat Dance Ballet égyptien hudba: Alexandre Luigini

 Prehľad výsledkov 
 VýsledkyISUResults.com: Competition Results: Elene GEDEVANISHVILI Medzinárodné súťaže   Podujatie 2001–02 2002–03 2003–04 2004–05 2005–06 2006–07 2007–08 2008–09 2009–10 2010–11 2011–12 2012–13 ZOH      10     14    Majstrovstvá sveta      14  17  20  10  18  10  10  29 Majstrovstvá Európy      5  8  7  25  3  8  3  14 GP Bompard         7th  7th    GP Cup of China       WD       GP NHK Trophy        8    6  5  6 GP Skate America        6   6  7  7   GP Skate Canada                 5 Nebelhorn            2  Finlandia         4     Karl Schäfer      4  1       NRW Trophy         1       Medzinárodné juniorské súťaže  MS juniorov    12  5     6      JGP Final      7        JGP Croatia    7          JGP Estonia      1        JGP France     17         JGP Slovakia      3        JGP Ukraine     6         EYOF     7         Haabersti     3         Národné súťaže   Georgian  4  1  1 J.          Tímové súťaže  Japan Open             3T / 5P  GP = Grand Prix; JGP = Junior Grand Prix  J. = juniorský level; WD = odstúpila T = tímový výsledok; P = osobný výsledok; medaily sa odovzdávajú iba za výsledky tímu 

 Referencie 

 Zdroj 

 Externé odkazy 
 Stránka venovaná Elene Gedevanišviliovej (v angličtine) (v ruštine)

 Iné projekty 

Kategória:Narodenia v 1990
Kategória:Osobnosti z Tbilisi
Kategória:Gruzínski krasokorčuliari
Kategória:Gruzínski olympionici